“የኢትዮጵያ ህዝብ በጉጉት ሲጠብቅ የነበረው ይህንን ነው አሁንም  የቀሩትን በመያዝ የልቡን ለማድረስ ሠራዊቱ ዝግጁ ነው”  – መቶ አለቃ ስዩም ቱርቦ  – ከምሥራቅ እዝ 25ተኛ ክፍለ ጦር አዛዥ
እፀገነት አክሊሉ አዲስ አበባ፦ የኢትዮጵያ ህዝብ በጉጉት ሲጠብቅ የነበረው ይህንን ነው አሁንም የቀሩትን በመያዝ የልቡን ለማድረስ ሠራዊቱ ዝግጁ ነው ሱሉ ከምሥራቅ እዝ 25ተኛ ክፍለ ጦር መቶ አለቃ ስዩም ቱርቦ አስታወቁ። አባይ ወልዱ እና ዶክተር አብረሀም ተከስተን ጨምሮ ዋነኛ የጁንታው አመራሮች እንደ ጃርት ቆፍረው ከተደበቁበት ጉርጓድ አውጥቶ ለፌዴራል ፖሊስ ማስረከቡን ገለጹ፡፡ መቶ አለቃ ስዩም ቱርቦ ትላንት ማምሻውን በቁጥጥር ስር የዋሉ የጁንታውን ሲቪልና ወታደራዊ አመራሮችን ይዘው አዲስ አበባ በገቡበት ወቅት እንዳስታወቁት፣ ሰዎቹ እጅግ አስቸጋሪ በሆነ ሁኔታ የጃርት ጉድጓድ ቆፍረው ቢደበቁም ጀግናው የመከላከያ ሠራዊት ሌት ተቀን ደከመኝ ሰለቸኝ ሳይል በፈጸመው ተጋድሎ በቁጥጥር ስር ሊያውላቸው ችሏል፡፡ ሠራዊቱ በከፍተኛ ወኔ ቁጭትና ተነሳሽነት ሌት ተቀን ግዳጁን ለመፈጸም ሲሠራ እንደነበር ገልጸው፣ እነዚህንም ትልልቅ የጁንታውን አመራሮች በቁጥጥር ስር ያዋለው በዚህ ትጋቱ መሆኑን ገልጸዋል፡፡በቀጣይም የተቀሩትን አገር ለማተራመስ ሲጥሩ የነበሩ የጁንታው ከፍተኛ አመራሮች ከተደበቁበት ጉድጓድ አድኖ ለመያዝ ከፍተኛ ሥራ እየተሠራ መሆኑን ጠቁመው ፣ በተለይም ህብረተሰቡ የከዚህ ቀደም ድጋፉን አጠናክሮ ሊቀጥል እንደሚገባ ጥሪያቸውን አስተላልፈዋል፡፡“የኢትዮጵያ ህዝብ በጉጉት ሲጠብቅ የነበረው ይህንን ነው አሁንም የቀሩትን በመያዝ የልቡን ለማድረስ ሠራዊቱ ዝግጁ ነው” ብለዋል፡፡ አገርን ለመበታተን አቅደው በመከላከያ ሠራዊት ላይ ዕርምጃ እንዲወሰድ ካደረጉ አሸባሪዎችና ዋነኛ የጁንታው አመራሮች መካከል፡-1-አቶ አባይ ወልዱ – የቀድሞ የክልሉ ፕሬዚዳንት የነበሩ፣2-ዶክተር አብርሃም ተከስተ – የክልሉ ምክትል ፕሬዚዳንት የነበሩ፣ 3-ዶክተር ረዳኢ በርሄ – የክልሉ ኦዲተር ኃላፊ የነበሩ፣4-ዶክተር ሙለጌታ ይርጋ- የክልሉ ስታትስቲክስ ኤጀንሲ ኃላፊ የነበሩ፣ 5-አቶ ዕቁባይ በርሄ – የሃይማኖት ጉዳይ ክትትል ኃላፊ የነበሩ፣ 6-አቶ ጌታቸው ተፈሪ – የክልሉ ፕሬዚዳንት ፅህፈት ቤትና የሠላምና ደህንነት ኃላፊ የነበሩ፣7-ወይዘሮ ኪሮስ ሃጎስ – የክልሉ ማህበራዊ ጉዳይ ኃላፊ የነበሩ፣ 8- ንጋቱ አንገሶም ፣9- አምደማርያም ተሰማ ትናንት አዲስ አበባ ገብተዋል። የመከላከያ ሠራዊት ኃይል ስምሪት መምሪያ ኃላፊ ብርጋዴል ጄኔራል ተስፋዬ አያሌው ከትናንት በስቲያ፣ አገርን ለመበታተን አቅደው በመከላከያ ሠራዊት ላይ ጥቃት እንዲደርስ ያደረጉ አሸባሪዎችና ዋነኛ የጁንታው አመራሮች መካከል ፣1ኛ- አቶ አባይ ወልዱ፡- የቀድሞ የክልሉ ፕሬዚዳንት የነበረ፤2ኛ- ዶክተር አብርሃም ተከስተ- የክልሉ ምክትል ፕሬዚዳንት የነበረ፤3ኛ- ዶክተር ረዳኢ በርሄ፡- የክልሉ ኦዲተር ኃላፊ የነበረ፤4ኛ ዶክተር ሙሉጌታ ይርጋ፡- የክልሉ ስታትስቲክስ ኤጀንሲ ኃላፊ የነበረ፤5ኛ- አቶ ዕቁባይ በርሄ- የሃይማኖት ጉዳይ ክትትል ኃላፊ የነበረ፤6ኛ- አቶ ጌታቸው ተፈሪ፡- የክልሉ ፕሬዚዳንት ጽሕፈት ቤትና የሠላምና ደህንነት ኃላፊ የነበረ፤7ኛ- ወይዘሮ ኪሮስ ሃጎስ፡- የክልሉ ማህበራዊ ጉዳይ ኃላፊ የነበረች በቁጥጥር ስር መዋላቸውን ፣ ከመከላከያ ከድተው ጁንታውን የተቀላቀሉ ፣1ኛ-ኮሎኔል
ገብረእግዚአብሄር አምባዬ 
2ኛ- ኮሎኔል ትርፏ አሰፋ በቁጥጥር ስር መዋላቸውን፤የአገር መከላከያ ሠራዊቱን በማስከዳት ተግባር ላይ ተሰማርተው የነበሩና በጦርነቱ ከሠራዊቱ ከድተው ጁንታውን የተቀላቀለ፣ 1ኛ- ሜጀር ጄኔራል ኢብራሂም አብዱልጀሊል፡- ቀደም ሲል የመከላከያ ሎጂስቲክ ኃላፊ የነበረና አሁን የጁንታው ሎጂስቲክ ኃላፊ የነበረ፤2ኛ- ብርጋዴል ጄኔራል ገብረኪዳን ገብረማርያም፡- የመከላከያ ኢንዶክትሪኔሽን ኃላፊ የነበረና በጡረታ ከተሰናበተ በኋላ ጁንታውን የተቀላቀለ፤3ኛ- አስር ከፍተኛ መኮንኖች፤4ኛ – ሁለት መስመራዊ መኮንኖች፤5ኛ- የክልሉ ረዳት ኮሚሽነር የነበረና ከፖሊስ ከድቶ ወደ ጁንታው የተቀላቀለ በውጊያ ላይ እያሉ እርምጃ እንደተወሰደባቸው ማስታወቃቸው ይታወሳል ።